《理舟》
宋代·李若川

为客始逾月，迢迢若经年。
昼永空馆寂，古木参云烟。
我生闻道浅，未能超世缘。
念此方寸地，忧来相萦缠。
今晨动幽兴，沙岸泊归船。
岸远望不远，归思随长川。

作者简介：李若川，字子至，徐州丰（今属江苏）人。若谷弟。高宗绍兴十六年（一一四六），权金部员外郎，以事放罢。三十一年，由江南西路转运判官移东路（《建炎以来系年要录》卷一五五、一八八）。三十二年，总领淮西江东财赋军马钱粮。孝宗隆兴二年（一一六四），除司农少卿。乾道元年（一一六五），以吏部尚书使金。二年，放罢。《两宋名贤小集》存有《延月楼诗稿》一卷。今录诗十三首。